
AVIZ

asupra proiectului de Lege pentru abrogarea art.291 din Legea îmbunătăţirilor funciare nr.138/2004
În conformitate cu prevederile art.95 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a fost sesizată spre dezbatere şi avizare cu proiectul de Lege pentru abrogarea art. 291 din Legea îmbunătăţirilor funciare nr.138/2004, trimis cu adresa nr.PL-x.56/2018 din 26 februarie 2018 și înregistrat cu nr.4c-27/87/27 februarie 2018.
Senatul, în calitate de primă Cameră sesizată, a adoptat proiectul de Lege în şedinţa din 19 februarie 2018. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificarile și completările ulterioare, Camera Deputaţilor este Cameră  decizională. 

Potrivit prevederilor art.61 din Regulamentul Camerei Deputaţilor, republicat, cu modificarile și completările ulterioare, Comisia pentru mediu şi echilibru ecologic a dezbătut proiectul de Lege în şedinţa din data de 6 martie 2018.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege pentru abrogarea art. 291 din Legea îmbunătăţirilor funciare nr.138/2004.

Consilier parlamentar, 

Andreea Negulescu

